ພຊສ ແຂວງ ຫຼວງນ້ຳທາ ຈັດກອງປະຊຸມ ສະຫຼຸບ ວຽກງານ ປະຈຳປີ 2018 ແລະ ທິດທາງແຜນການ ປະຈຳປີ 2019
ໃນຕອນເຊົ້້າຂອງວັນທີ 10 ມັງກອນ 2019 ຜ່ານມານີ້ ພະແນກ ຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງຫຼວງນ້ຳທາ ໄດ້ຈັດກອງປະຊຸມສະຫຼຸບ ການເຄື່ອນໄຫວຈັດຕັ້ງປະຕິບັດວຽກງານປະຈຳປີ 2018 ແລະ ທິດທາງແຜນການປະຈຳປີ 2019, ຢູ່ທີ່ຫ້ອງປະຊຸມຂອງ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ, ໃຫ້ກຽດເປັນປະທານກອງປະຊຸມໂດຍ ທ່ານ ຮສ ປອ ຄຳເຫຼັກ ໄຊດາລາ ກຳມະການພັກແຂວງ, ເລຂາຄະນະພັກຮາກຖານ, ຫົວໜ້າ ພະແນກຊັບພະຍາກອນທຳມະຊາດ ແລະ ສິ່ງແວດລ້ອມ; ເປັນກຽດເຂົ້າຮ່ວມກອງປະຊຸມຄັ້ງນີ້ມີ ທ່ານ ສົມມາດ ພົລເສນາ ກຳມະການສູນກາງພັກ, ລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ, ມີຫົວໜ້າກົມ, ຮອງຫົວໜ້າກົມ ຈາກ ກະຊວງ ຊັບພະຍາກອນທຳມະຊາດ ແລະສິ່ງແວດລ້ອມ, ມີຮອງຫົວໜ້າ ພຊສ, ຫົວໜ້າຫ້ອງການ, ຮອງຫົວໜ້າຫ້ອງການ ຊັບພະຍາກອນ ທຳມະຊາດ ແລະ ສິ່ງແວດລ້ອມ 5 ເມືອງ ພາຍໃນແຂວງຫຼວງນ້ຳທາ ຕະຫຼອດຮອດບັນດາຫົວໜ້າຂະແໜງ, ຮອງຂະແໜງ ພາຍໃນ ພຊສ ເຂົ້າຮ່ວມ ທັງໝົດ 48 ທ່ານ, ຍິງ 5 ທ່ານ.
Read more: ພຊສ ແຂວງ ຫຼວງນ້ຳທາ ຈັດກອງປະຊຸມ ສະຫຼຸບ ວຽກງານ ປະຈຳປີ 2018 ແລະ ທິດທາງແຜນການ ປະຈຳປີ 2019
ຫ້ອງການ ກຊສ ຈັດກອງປະຊຸມ ສະຫຼຸບ ວຽກງານ ປະຈໍາປີ 2018 ແລະ ທິດທາງແຜນ ການ ປະຈໍາປີ 2019
ໃນຕອນເຊົ້າຂອງວັນທີ 28 ທັນວາ 2018 ຫ້ອງການ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ໄດ້ຈັດກອງປະຊຸມ ສະຫຼຸບ ວຽກງານ ປະຈໍາປີ 2018 ແລະ ທິດທາງແຜນການ ປະຈໍາປີ 2019 ຂອງຫ້ອງການ ຂຶ້ນ ທີ່ ຫ້ອງປະຊຸມ ຫ້ອງການ ກຊສ, ໂດຍພາຍໃຕ້ ການເປັນປະທານຂອງທ່ານ ຄຳພັນ ນັນທະວົງ, ຫົວໜ້າຫ້ອງການ ແລະ ເປັນກຽດເຂົ້າຮ່ວມ ຂອງທ່ານ ສົມມາດ ພົລເສນາ ລັດຖະມົນຕີ ກະຊວງ ຊັບພະຍາກອນທໍາມະຊາດ ແລະ ສິ່ງແວດລ້ອມ, ມີບັນດາທ່ານ ຄະນະຫ້ອງການ, ບັນດາ ຜູ້ຕາງໜ້າກົມ, ກອງ ອ້ອມຂ້າງ ກຊສ, ຫົວໜ້າພະແນກ ພ້ອມດ້ວຍ ພະນັກງານ ພາຍໃນ ຫ້ອງການເຂົ້າຮ່ວມ.
Read more: ຫ້ອງການ ກຊສ ຈັດກອງປະຊຸມ ສະຫຼຸບ ວຽກງານ ປະຈໍາປີ 2018 ແລະ ທິດທາງແຜນ ການ ປະຈໍາປີ 2019
ພິທີປະກາດແຕ່ງຕັ້ງທ່ານຮອງລັດຖະມົນຕີ ກຊສ
ພິທີປະກາດແຕ່ງຕັ້ງຮອງລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມຄົນໃໝ່ ໄດ້ຈັດຂຶ້ນໃນຕອນບ່າຍວັນທີ 17 ທັນວາ 2018 ທີ່ຫ້ອງປະຊຸມໃຫຍ່ ກຊສ ໂດຍເປັນກຽດເຂົ້າຮ່ວມຂອງ ທ່ານ ສົມມາດ ພົລເສນາ ກຳມະການສູນກາງພັກ, ລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ, ມີບັນດາ ຮອງລັດຖະມົນຕີ, ຫົວໜ້າກົມ, ຮອງກົມ, ກອງ, ສູນ, ສະຖາບັນ ແລະ ຄະນະພະແນກ ພາຍໃນ ກຊສ ເຂົ້າຮ່ວມ.
ສະເໜີຮ່າງກົດໝາຍ ວ່າດ້ວຍທີ່ດິນສະບັບປັບປຸງ ຕໍ່ກອງປະຊຸມ ສະໄໝສາມັນ ເທື່ອທີ 6 ຂອງສະພາແຫ່ງຊາດ ຊຸດທີ VIII
ໃນວັນທີ 18 ທັນວາ 2018 ຢູ່ທີ່ຫ້ອງປະຊຸມ ສະພາແຫ່ງຊາດ, ທ່ານ ສົມມາດ ພົລເສນາ ລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ ໄດ້ສະເໜີຮ່າງກົດໝາຍ ວ່າດ້ວຍທີ່ດິນສະບັບປັບປຸງ ຕໍ່ກອງປະຊຸມ ສະໄໝສາມັນ ເທື່ອທີ 6 ຂອງສະພາແຫ່ງຊາດ ຊຸດທີ VIII ເພື່ອເປັນການ ທາບທາມ ແລະ ເປີດໂອກາດໃຫ້ບັນດາສະມາຊິກ ສະພາແຫ່ງຊາດ (ສສຊ) ປະກອບຄຳຄິດຄຳເຫັນ ຢ່າງເລິກເຊິ່ງ ແລະ ກົງໄປກົງມາຕໍ່ຮ່າງກົດໝາຍ ສະບັບນີ້ ແຕ່ຈະບໍ່ທັນໄດ້ຮັບຮອງເອົາໃນກອງປະຊຸມ ເທື່ອນີ້.
Read more: ສະເໜີຮ່າງກົດໝາຍ ວ່າດ້ວຍທີ່ດິນສະບັບປັບປຸງ ຕໍ່ກອງປະຊຸມ ສະໄໝສາມັນ ເທື່ອທີ 6 ຂອງສະພາແຫ່ງຊາດ ຊຸດທີ VIII
ກອງປະຊຸມລັດພາຄີສົນທິສັນຍາ ວ່າດ້ວຍ ການປ່ຽນແປງດິນຟ້າອາກາດ ຄັ້ງທີ 24
ກອງປະຊຸມລັດພາຄີສົນທິສັນຍາ ວ່າດ້ວຍ ການປ່ຽນແປງດິນຟ້າອາກາດ ຄັ້ງທີ 24 ຫຼື (COP24) ໄດ້ຈັດ ຂຶ້ນໃນລະຫວ່າງ ວັນທີ 2-14 ທັນວາ 2018 ທີ່ ເມືອງກາໂຕວິເຊ, ປະເທດໂປໂລຍ ໂດຍການເປັນເຈົ້າພາບຂອງ ລັດຖະບານໂປໂລຍ. ກອງປະຊຸມຄັ້ງນີ້ມີຜູ້ເຂົ້າຮ່ວມຈາກບັນດາປະເທດທີ່ເປັນລັດພາຄີ ຂອງສົນທິສັນຍາດັ່ງກ່າວ ຈຳນວນ 196 ປະເທດ ແລະ ຄູ່ຮ່ວມພັດທະນາ, ອົງການຈັດຕັ້ງສາກົນ, ອົງການຈັດຕັ້ງສາກົນທີ່ບໍ່ສັງກັດ ລັດຖະບານ, ພາກສ່ວນທຸລະກິດ ແລະ ບັນດາສຳນັກຂ່າວຕ່າງໆຈາກທົ່ວໂລກ ຈຳນວນທັງໝົດ 18.420 ຄົນ.
ຄະນະຜູ້ແທນຈາກ ສປປ ລາວ ນຳພາໂດຍ ທ່ານ ນ. ບຸນຄໍາ ວໍລະຈິດ ຮອງລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ, ຄະນະຜູ້ແທນປະກອບມີ ກະຊວງ ການຕ່າງປະເທດ, ກະຊວງ ກະສິກໍາ ແລະ ປ່າໄມ້, ກະຊວງ ແຮງງານ ແລະ ສະຫວັດດີການສັງຄົມ ແລະ ກະຊວງ ສາທາລະນະສຸກ.
Read more: ກອງປະຊຸມລັດພາຄີສົນທິສັນຍາ ວ່າດ້ວຍ ການປ່ຽນແປງດິນຟ້າອາກາດ ຄັ້ງທີ 24
ພິທີເຊັນສັນຍາໂຄງການ ທີ່ໄດ້ຮັບທຶນ ຈາກ ກປສ
ພິທີເຊັນສັນຍາ ສະໜອງທຶນ ໂດຍຜ່ານໂຄງການ ສິ່ງແວດລ້ອມ ແລະ ສັງຄົມ ຢູ່ ສປປ ລາວ ໄລຍະ 2 ຂອງ ກອງທຶນປົກປັກຮັກສາສິ່ງແວດລ້ອມ(ກປສ) ໂດຍການເປັນກຽດເຂົ້າຮ່ວມເປັນສັກຂີພິຍານ ຂອງ ທ່ານ ໄຊນະຄອນ ອິນທະວົງ, ຮອງລັດຖະມົນຕີ ກະຊວງ ຊັບພະຍາກອນທຳມະຊາດ ແລະ ສິ່ງແວດລ້ອມ, ມີຫົວໜ້າຄະນະວິຊາການສຳລັບໂຄງການ ຄສລ 2, ມີບັນດາຜູ້ຕາງໜ້າ ຈາກພາກສ່ວນທີ່ກ່ຽວຂ້ອງ ແລະ ຄະນະທີມງານຈາກທະນາຄານໂລກ ເຂົ້າຮ່ວມ, ເຊິ່ງພິທີແມ່ນໄດ້ຈັດຂື້ນຢ່າງເປັນທາງການ ໃນຕອນບ່າຍຂອງວັນທີ 21 ທັນວາ 2018, ທີ່ໂຮງແຮມ ວຽງຈັນພຣາຊາ, ນະຄອນຫຼວງວຽງຈັນ.
Page 5 of 12